**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Z A P I S N I K**

**sa 9. sjednice Upravnog vijeća**

**Doma zdravlja Karlovačke županije održane**

**dana 7. svibnja 2025. godine**

**Karlovac, svibanj 2025.**

**DOM ZDRAVLJA KARLOVAČKE ŽUPANIJE**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-610/2-25**

**Karlovac, 7. svibnja 2025. godine**

**Z A P I S N I K**

sa **9. sjednice** Upravnog vijeća Doma zdravlja Karlovačke županije održane dana **7. svibnja 2025. godine** s početkom u 12.54 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća Doma zdravlja Karlovačke županije, zbog hitnosti za donošenjem Odluke o izmjeni Odluke o osnivanju i imenovanju Povjerenstva za izbor specijalizanata iz obiteljske medicine.

Poziv s materijalima za 9. sjednicu Upravnog vijeća Doma zdravlja Karlovačke županije dostavljen je članovima Upravnog vijeća dana 7.5.2025. godine putem e-pošte.

Svi članovi Upravnog vijeća, Marin Požega, mag. oec., predsjednik, Zlatko Grčić, dipl. ing. prom., zamjenik predsjednika, Oliver Budimir, mag. ing. sec., član, Domagoj Modrušan, dr. med. dent., član, Matea Trupković Prandel, dr. med. dent. spec. ortodont., sveuč. mag. dent. med., član kontaktirani su dana 7. svibnja 2025. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Donošenje Odluke o izmjeni Odluke o osnivanju i imenovanju Povjerenstva za izbor specijalizanata iz obiteljske medicine
2. Različito.

Predloženi Dnevni red je jednoglasno s pet glasova ZA usvojen.

**Točka 1.**

Na temelju obrazloženja donošenja predmetne Odluke dostavljenog članovima Upravnog vijeća u prilogu Poziva za 9. sjednicu Upravnog vijeća, odnosno zbog spriječenosti sudjelovanja predsjednice Povjerenstva – Snježane Šlat, dr. med. spec, u dijelu natječajnog postupka za izbor specijalizanata iz obiteljske medicine, a zbog zastupljenosti dr. med. specijalista obiteljske medicine u istome, predložena je izmjena sastava Povjerenstva sukladno predloženoj Odluci.

Slijedom navedenog, Upravno vijeće je na temelju članka 4. stavka 2. Pravilnika o mjerilima za prijam specijalizanta (Narodne novine broj 83/2015)i članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije jednoglasno s pet glasova ZA donijelo sljedeću

O D L U K U

o izmjeni Odluke o osnivanju i imenovanju Povjerenstva

za izbor specijalizanata iz obiteljske medicine

Članak 1.

U članku 3. Odluke o osnivanju i imenovanju Povjerenstva za izbor specijalizanata iz obiteljske medicine, Broj: 12-151/25 od 7. veljače 2025. g., mijenja se točka 3. koja sada glasi: „Martina Beljan, dr. med. spec. obiteljske med.“.

Članak 2.

Sve ostale odredbe Odluke o osnivanju i imenovanju Povjerenstva za izbor specijalizanata iz obiteljske medicine, Broj: 12-151/25 od 7. veljače 2025. g. ostaju neizmijenjene i na snazi.

Članak 3.

Ova Odluka stupa na snagu danom donošenja.

Pod točkom 2. Različito nije bilo rasprave.

Po iscrpljenom Dnevnom redu rad sjednice završio je 7.5.2025. g. u 13.33 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Marin Požega, mag. oec.**

Prilog:

1. Ispis glasovanja članova Upravnog vijeća putem elektroničke pošte